Document ID: /roh_data/filtered/fineweb-2-filterrobots_roh.jsonl.gz/20121

Er la segunda cursa a Kuusamo sur lunga distanza gudogna la Norvegiaisa Theresa Johaug. Heidi Weng ed Astrid Uhrenholdt Jacobsen cumpletteschan il podest norvegiais. Puncts hai er dà per la Svizra Nadhine Fähndrich ch’ha terminà la cursa sin plazza 24. Entras la victoria oz, sco er la victoria da l'entira seria da cursas a Kuusamo ha Johaug gist pudì festivar las victorias 55 e 56 en la cuppa mundiala.
Er tar ils umens hai dà ina victoria norvegiaisa - quai grazia a Johannes Klaebo. Segund è daventà cun Emil Iversen in ulteriur Norvegiais, terz è daventà il Finlandais Iivo Niskanen. Meglier svizzer è stà Jonas Baumann sin posiziun 24.
RTR novitads 12:00